Exqrch/javanese-Komodo-pixelgpt huggingface dataset:
Carita Kafka "Die Verwandlung" ("Métamorfosis") iku kapisan dicithak ing sasi Oktober 1915 ing kalawarti "Die Weißen Blätter", siji kalawarti wulanan lan isiné sastra èksprèsionistis lan panyuntingé René Schickele
Sawijning kompilasi carita liyané, "Ein Landarzt" ("Sawijining Dhokter Désa"), iku dibabar déning Kurt Wolff ing taun 1919, lan diaturaké marang Bapakné Kafka
Kafka banjur nyiapaké kompilasi pungkasan kanggo dicithak, "Ein Hungerkünstler" "(Sawijining Seniman Pasa)", kang dibabar ing taun 1924 kanthi anumerta, ing panerbit "Verlag Die Schmiede"
Ing tanggal 20 April 1924, panerbit "Berliner Börsen-Courier" mbabar ései Kafka's ngenani Adalbert Stifter
Kafka ngwarisaké karyané, kang wis dibabar lan durung dibabar, marang kancané Max Brod mawa instruksi cetha, manawa kabèh kudu dibesmi sawisé patiné Kafka
Kafka nulis: "Max kang budiman, panyuwun pungkasanku: kabèh kang taktinggalaké..
awujud buku padinan, naskah, layang-layang (duwèkku dhéwé lan saka wong liya), skètsa, lan sapanjuré kudu diobonga tanpa diwaca
Brod mutusaké ora nindakaké panjaluké Kafka lan mbabar roman sarta sawatara kompilasi antara taun 1925 lan 1935
Dhèwèké nggawa akèh dokumèn kang panggah durung dibabar ing koperé menyang Palèstina, nalika dhèwèké ngungsi rana taun 1939
Yang-yangané Kafka kang pungkasan, Dora Diamant (ing tembé Diamant-Lask), uga nglirwakaké panjaluké, dhèwèké ndhelikaké 20 buku sekrip lan 35 layang.
Kabèh iku banjur dibeslah déning Gestapo ing taun 1933, nanging para nimpuna isih nggolèki barang-barang iku
Sauntara Brod mbabar akèh-akèhé karyané Kafka kang saiki didarbèni, karyané Kafka wiwit diwigatèkaké kalangan kang luwih amba lan olèh aprésiasi
Brod rumangsa kangèlan ngatur buku cathetan Kafka srana kronologis
Salah siji masalah iku, Kafka kerep nulis ing pérangan séjé-séjé bukuné, sok-sokan ing tengah, sok-sokan saka mburi menyang ngarep
Brod akèh kang ngrampungaké naskah Kafka sadurungé dibabar
Contoné, Kafka ninggal naskah "Der Process" kang ora dinomeri lan sawatara bab ya durung pepak lan naskah "Das Schloss" malah sawatara ukara-ukara ora rampung lan isiné isih ambigu; Brod banjur nata bali bab-bab, nyunting tèks lan ngowahi titik
"Der Process" dibabar ing taun 1925 déning panerbit "Verlag Die Schmiede"
Kurt Wolff banjur mbabar rong roman liyané, "Das Schloss" ing taun 1926 lan "Amérika" in taun 1927
Ing taun 1931, Brod nyunting kompilasi prosa lan cerkak minangka "Beim Bau der Chinesischen Mauer" ('Nalika Mbangun Témbok Tiongkok'), kalebu cerkak mawa irah-irahan kang padha
Buku iki dibabar déning panerbit "Gustav Kiepenheuer Verlag"
Kolèksi buku Brod lumrahé diarani Édisi Définitif
Ing taun 1961, Malcolm Pasley bisa olèh akèh-akèhé naskah asli Kafka kanggo Kapustakan Bodleian, Universitas Oxford
Tèks "Der Process" ing tembé dituku déning das Deutsche Literaturarchiv (Arsip Sastra Jerman) nalika dilélang lan saiki disinggahaké ing gedhungé ing Kutha Marbach am Neckar, Jerman
Sawisé iku Pasley dadi kepala siji tim (kalebu Gerhard Neumann, Jost Schillemeit lan Jürgen Born) kang ngrékonstruksi roman-roman ing basa Jerman; S
Fischer Verlag lan mbabar bali
Pasley iku panyuntingé "Das Schloss", kang dibabar ing taun 1982, lan "Der Process", kang dibabar ing taun 1990
Jost Schillemeit iku panyuntingé "Der Verschollene" ("Amérika") kang dibabar ing taun 1983
Kabèh babaran anyar iki diarani "Suntingan kritis" ("Critical Editions") utawa "Suntingan Fischer"
Naskah-naskah kang durung dibabar
Nalika Brod séda ing taun 1968, dhèwèké ninggal naskah-naskah Kafka kang durung dibabar marang sèkrétarisé Esther Hoffe, kang ditaksir cacahé ana èwon
Dhèwèké banjur nglepasaké utawa ngedol sawatara naskah, nanging akèh-akèhé ditinggalaké marang anaké wadon, Eva lan Ruth, kang ora gelem nglepasaké naskah-naskah iki
Prosès pangadilan diwiwiti ing taun 2008 antara anak-anaké iki lan Kapustakan Nasional Israèl, kang nduwé panemu manawa naskah-naskah iki darbèné bangsa Israèl nalika Brod ijrah marang Palèstina Karajan Manunggal ing taun 1939
Ing taun 2012 namung Eva kang isih urip
Kaputusan pangadilan kulawarga ing Tel Aviv ing taun 2010 manawa naskah-naskah iki kudu dilepas, kalebu sawatara naskah kang durung ditepungi sadurungé
Nanging prang tandhing kukum ing pangadilan panggah lumaksana
Kulawarga Hoffe ngeklaim manawa naskah-naskah iku darbèn kulawargané kamangka Kapustakan Nasional kandha manawa naskah iku "asèt budaya darbèné Bangsa Yahudi"
Kapustakan Nasional uga ngusulaké manawa Brod ngwarisaké naskah-naskah iki marang Kapustakan Nasional ing testamèné utawa layang wasiyaté
Pangadilan Kulawarga Tel Aviv mutusaké ing Oktober 2012 manawa naskah-naskah iki darbèné Kapustakan Nasional.
Sawisé munggah bandhing, Pangadilan Kulawarga Tel Aviv mutusaké ing 2015 manawa Eva Hoffe kudu nyerahaké kabèh naskahé marang Kapustakan Nasional Israèl, kang arep ndokok kabèh iku sajeroning jaringen ing internèt
Auden ngarani Kafka minangka "Dante saka abad kaping 20"; sang panulis roman Vladimir Nabokov ndokok Kafka antara para panulis wigati ing abad kaping 20
Gabriel García Márquez nyathet nalika maca romané Kafka "Die Verwandlung" manawa Kafka nudhudi "yèn wong bisa nulis mawa cara liya"
Sawijining téma utama sajeroning karya-karyané Kafka lan kapisan tinemu sajeroning cerkak "Das Urteil", ya iku konflik antara bapak lan anak: rasa salah kang dilebokaké marang si anak, pungkasané bisa diilangaké mawa kasangsaran lan tobat
Téma-téma utama lan arketipe liyané uga kalebu aliénasi, kakerasan fisik lan psikologis, paraga sajeroning pangumbaran nggegirisi lan transformasi mistik
Gaya Kafka wis kerep dipadhakaké marang gayané Kleist, saawal-awalé ing taun 1916, sajeroning resènsi "Die Verwandlung" lan "Der Heizer" déinng Oscar Walzel ing "Berliner Beiträge"
Sipaté karyané Kafka bisa marahi surasa kang béda-béda lan para kritikus mérang karyané ing sawatara gaya sekolah kasusastran kang béda-béda
Kaum Marxis, contoné nduwé panemu kang séjé-séjé manawa nyurasani karya Kafka Ana kang nyalahaké Kafka manawa dhèwèké muter balik réalita, kamangka uga ana kang nduwé panemu yèn Kafka iku ngritik kapitalisme
Absurditas lan ora anané pangarepan kang kas ana ing karya Kafka iku dideleng minangka simbuling èksistènsialisme
Sawetara buku-bukuné dipangaribawani obahan èksprèsionis, kamangka akèh-akèhé kasil karya sastrané digabungaké marang "genre" modernis èkspèrimèntal
Kafka uga sithik ndemok téma konflik manungsa nglawan birokrasi
William Burrows ngeklaim manawa karya sastra kaya ngono iku ndarbèni fokus marang pangudi, rasa lara, rasa ijèn lan kabutuhan marang gegayutan karo wong
Wong liya, kaya Thomas Mann, nganggep karya Kafka minangka siji carita pasemon utawa alégor: siji pangumbaran métafisik kanggo nggolèki Allah
Miturut Gilles Deleuze lan Félix Guattari, téma aliènasi lan panguyan-uyan, sanadyan pancèn ana sajeroning karya Kafka, iku kabèh digedhèk-gedhèkaké déning para kritikus
Wong loro iki nduwé panemu manawa karya Kafka iku luwih ngati-ati lan subvèrsif — lan luwih mbungahaké — tinimbang ing tabet pisan
Wong loro iku uga nandhesaké manawa wong nggatèkaké pangudi para paragané kang muspra, nuduhaké carané Kafka mainaké humor, mbokmanawa dhèwèké ora mutlak ngandharaké masalahé dhéwé, nanging luwih mungkin nggambaraké kepriyé wong iku kepara nggawé masalah dhéwé
Sajeroning karyané, Kafka kerep nggawé donya kang ala lan absurd
Kafka macakaké draf-draf karyané marang kanca-kancané lan mligi nandhesaké karya gancarané kang humoristis
Sang panulis Milan Kundera nduwé panemu manawa humor suréalis Kafka iku mbokmanawa invèrsi saka para paraga ing karyané Dostoyevsky kang padha dikukum amarga salah
Ing karya Kafka, siji paraga kerep dikukum sanadyan dhèwèké ora salah
Kundera percaya manawa ilham Kafka kanggo nulis kaanan kaya mengkéné iki asalé saka kaanan Kafka dhéwé kang lair sajeroning kulawarga patriarkal lan urip sajeroning nagara totalitèr
Para nimpuna wis nyoba ngayahi ngidèntifikasi pangaribawa latar wuri kukum Kafka lan peran kukum sajeroning karya fiksiné
Akèh surasa kang ngidèntifikasi aspèk-aspèk kukum lan légalitas iku motif wigati, Kakfka nggambaraké manawa sistim kukum iku nindhes lan wong iku dikuya-kuya
Lumrahé kukum sajeroning karya Kafka iku disurasani minangka dudu wakiling sistim kukum tartamtu nanging siji kolèksi kakuwatan anonim lan ora bisa dingertèni
Daya-daya kakuwatan iki ora katon déning wong-wong biyasa nanging ngatur kauripané manungsa, kang dadi kurban ora salah sistim iki lan ora bisa mangaribawani olèhé sistim iki tumindak
Para kritikus kang nyengkuyung surasa absurdis iki, mènèhi sitat saka papan Kafka njlèntrèhaké awaké dhéwé ana ing sajeroning konflik karo siji jagad kang absurd, kaya ta saka siji kaca ing buku padinané: Kakurung ing antarané patang témbokku dhéwé, aku nemu awakku dhéwé minangka siji wong neneka kang dikunjara ing nagara ngamanca;..
I ndeleng kulawargaku dhéwé tembung wong asing, kang padatné, tradisi lan basané ora takngertèni babar belas;...
sanadyan aku ora gelem, kabèh padha meksa aku supaya mèlu ritus-ritus kang anèh;..
aku ora bisa nglawan
Nanging James Hawes nduwé panemu yèn akèh gambaran Kafka ngenani prosès kukum ing carita iku "Der Process"—kaya ngapaa katoné métafisik, absurd, nggumunaké lan nggegirisi, sajatiné dhedhasar dèskripsi informasi akurat ngenani prosès pidana Jerman lan Ostenrik ing jaman iku, kang luwih "inquisitoir" tinimbang "accusatoir"
Sanajan Kafka nyambut gawé ing sèktor asuransi, minangka siji pangacara, Kafka "sadhar banget lan ngetutaké débat-débat kukum ing jamané"
Ing siji publikasi awal abad kaping 21 kang nganggo tulisan-tulisan kantor Kafka minangka titik awalé, Pothik Ghosh ngandharaké manawa kanthi Kafka, kukum "ora nduwé jarwa liya saliyané daya kakuwatan kanggo nguwasani lan nentokaké wong liya"
Karya Franz Kafka durung ana kang dipertal ing Basa Jawa, nanging sawatara wis ana kang dipertal ing Basa Indonésia
Buku "Die Verwandlung" wis dipertal bola-bali
Contoné déning Isao Arief mawa irah-irahan "The Metamorphosis" (2010) lan Herawati Desi mawa irah-irahan "Metamorfosa" (2000)
Wibowo mertalaké "Penghakiman" ing internèt
Pertalan paling awal ing basa Inggris diayahi déning Edwin and Willa Muir, kang nerjemahaké édisi kapisan Jerman "Das Schloss" ing taun 1930
Pertalan iki dibabar mawa irah-irahan "The Castle" déning panerbit Secker & Warburg ing Karajan Manunggal lan Alfred A
Knopf ing Amérikah Sarékat Sawijining édisi taun 1941, mawa pakurmatan déning Thomas Mann, nambahi popularitas Kafka ing AS ing pungkasan dasawarsa 1940-an
Ing Basa Walanda, "Der Prozess" dibabar minangka "Het proces" lan pertalané diayahi déning Alice van Nahuys (1953)
Karya jangkep Kafka dipertal kanggo kapisan déning Claude Tchou ing basa Prancis (1962)
Kafka kerep nrapaké siji ciri kas basa Jerman, kang ngidinaké basa iki nganggo ukara-ukara dawa kang kadhangkala dawané bisa sakaca
Ukara-ukara Kafka iki banjur bisa ngirim pesen kang ora dinuga sadurungé titik, iki kang bakal dadi fokus lan intisarining ukara
Perkara iki déné struktur anak ukara ing basa Jerman kang ngwajibaké dunungé tembung kriya siji ukara kudu didokok mburi dhéwé
Konstruksi kaya mengkéné iki angèl bisa digawé ing basa liyané, upamané basa Inggris, basa Indonésia utawa basa Jawa
Dadi sang pangalihbasa kang kudu nyaosi para pamaos èfèk kang padha utawa paling ora èfèk kang mèmper karo tèks asliné
Urutan tetembungan ing basa Jerman kang luwih flèksibel lan prabédan ing tingkat sintaksis, nggawé ukara ing basa Jerman bisa dipertal ing punjul siji ukara padhanan ing basa Inggris utawa basa liyané
"Als/ Gregor/ Samsa/ eines/ Morgens/ aus/ unruhigen/ Träumen/ erwachte/, fand/ er/ sich/ in /seinem/ Bett/ zu /einem/ ungeheuren/ Ungeziefer/ verwandelt"
(pertalan tembung siji-siji ing basa Inggris) Manawa / Gregor / Samsa /siji /ésuk /saka /glébagan/ impèn /tangi/, nemu /dhèwèké/ awaké dhéwé/ ing /darbèné/ ambèn/ tekan/ siji /nggegirisi/ sremet /owah Masalah liyané kang mèh ora bisa dipecahaké ya iku kepriyé kudu mertal sawatara tetembungan kang pancèn dipilih Kafka lan ndarbèni teges punjul siji
Dadi pertalan angèl digawé
Salah siji conto iku ana ing ukara kapisan "Die Verwandlung"
Tembung Jerman "Ungeziefer" kerep dipertal minangka kéwan gegremetan ing basa Inggris ("insect"), kamangka ing basa Jerman Tengahan, "Ungeziefer" tegesé "kéwan kang ora resik dikurbanaké"; ing basa Jerman modhèren, tegesé ya sremet
Kafka ora nduwé kekarep apa-apa ngecap Gregor, paraga baku carita dadi kéwan apa, nanging Kafka namung kepéngin nggambaraké olèhé Gregor gila marang transformasi awaké dhéwé.
Tulisan Kafka ngilhami tembung "" (ing basa Jerman) utawa "Kafkaesque" (ing basa Inggris), kang tegesé absurd lan medèni
Tembung iki ditrapaké kanggo nggambaraké kaanan kang ora bisa digagas mawa nalar, njlimet lan ora logis
Akèh filem ing bioskup utawa télévisi kang dicap minangka kafkaesk, lan kerepe filem iki filem fiksi ngèlmiah distopis
Contoné kalebu filem Patrick Bokanowski "The Angel" (1982), filemé Terry Gilliam "Brazil" (1985), lan filem fiksi ngèlmiah taun 1998 kang ndarbèni gaya "filem noir" "Dark City"
Film liya kang uga dianggep kafkaesk ya iku "The Tenant" (1976) lan "Barton Fink" (1991)
Sérial télévisi "The Prisoner" uga kerep dianggep kafkaesk
"Jurnal" "Koran" "Sumber jroring (online)" Wewacan sabanjuré
Jules Verne Jules Gabriel Verne (Nantes, Prancis, 8 Fèbruari 1828 – Amiens, Prancis, 24 Maret 1905) iku siji panulis Prancis sing mlopori "genre" fiksi-ngèlmiyah
Karya-karyané sing misuwur ya iku "Voyage au centre de la Terre" ("Panglelanan menyang punjer Bumi" 1864), "Vingt mille lieues sous les mers" ("20.000 mil sangisoring sagara" 1870), lan "Le Tour du monde en quatre-vingts jours" ("Ngubengi donya ing 80 dina" 1873)
Verne nulis prakara antariksa, langit, lan panglelanan ngisor sagara sadurungé piranti-piranti iki diciptakaké
Dhèwèké iku panulis kapindho sing paling akèh diterjemahaké sawisé Agatha Christie
Karyané uga ana sing dipertal ing Basa Jawa
Saliyané iku akèh karyané sing digawé filem, minangka filem layar amba, filem TV utawa kartun
Jules Verne, bareng karo H.G
Wells, kerep diarani "Bapak Fiksi Ngèlmiyah"
Bapakné, Pierre Verne, iku siji pangacara (séda taun 1871)
Ibuné ya iku Sophie-Henriette Allotte de la Fuÿe (séda 1887)
Jules iku sing ragil saka anak lima lan taun-taun awalé dialaminé ing ngomah karo wong tuwané
Ing mangsa panas kulawarga iki lumrahé nginep ing ngomah liburan sajabaning kutha ing pinggiring Kali Loire
Nalika iku Jules karo adhiné, Paul kerep nyéwa prau sing regané sa-franc sadina lan ndelengi baita-baita sing alayar ing kali iku
Baita-baita iki nggugah daya imajinasiné kaya ditulis ing bukuné "Souvenirs d'Enfance et de Jeunesse"
Nalika Jules umuré sangang taun, dhèwèké lan adhiné dikirim menyang pamulangan asrama ing Saint Donatien College (Petit séminaire de Saint-Donatien)
Minangka bocah, dhèwèké ngembangaké daya tarik ing panglelanan lan panjlajahan
Klangenané iki dituduhaké minangka panulis carita-carita "petualangan" lan fiksi ngèlmiyah
Ing asrama, Verne sinau Basa Latin, sing dienggo ing carita cekaké "Le Mariage de Monsieur Anselme des Tilleuls" ing dasawarsa taun 1850-an
Salah siji guruné bokmanawa Brutus de Villeroi, siji panemu Prancis
Dhèwèké uga njabat dadi profésor gambar lan matématika ing Saint Donatien ing taun 1842
De Villeroi ing tembé bakal misuwur dadi pancipta USS Alligator, kapal silem kapisan Amérikah Sarékat
Bisa dadi De Villeroi sing ngilhami désain kapal silem Nautilus ing carita "20.000 mil sangisoring sagara", sanadyan ora ana komunikasi sing bisa dibuktèkaké antara wong loro iki
Sawisé lulus SMA, Jules Verne lunga menyang Paris kanggo kuliyah kukum
Kira-kira ing taun 1848, Verne karo Michel Carré padha-padha nulis libretto kanggo operette
Kanggo sawatara taun, kawigatèné kapérang kanggo téater lan pagawéyané, nanging sawatara carita-carita panglelanan sing dhèwèké tulis kanggo "Musée des Familles" nuduhaké bakaté sing sajati: Verne bisa nyritakaké panglelanan astaméwa lan "petualangan" ing ngendi detail-détail ngèlmiyah lan géografis bisa mènèhi swasana réalistis
Nalika bapakné Jules Verne ngonangi yèn anaké ora kuliyah kukum nanging malah nulis buku, banjur kiriman dhuwité langsung dijabel.
Jules Verne kepeksa nyambut gawé dadi pedagang saham
Pagawéyané iki ora disenengi kamangka dhèwèké bisa rada suksès nglakoni iki
Nalika iku dhèwèké tepungan karo Alexandre Dumas, père lan Victor Hugo, sing ngandhani cara-carané nulis buku
Dumas ing tembé bakal dadi kancané sing raket
Jules Verne uga ketemu karo Honorine Morel, siji randa sing ditilar donya Fraysne de Viane sing umuré 26 taun lan wis duwé anak wadon loro
Jules banjur omah-omah karo dhèwèké ing tanggal 10 Januari 1857
Mawa pasengkuyungané, Jules Verne mbanjuraké aktivitas panulisané lan golèk panerbit sing bisa mbabar karyané
Banjur ing tanggal 3 Agustus 1861, anaké Michel Verne lair
Michel-Jean iki bocahé nakal lan ora nurut wong tuwané
Nalika cilik tau dikirim menyang siji kunjara rumaja ing taun 1876
Banjur dhèwèké kawin karo siji aktris lan duwé anak loro karo pacaré sing umuré 16 taun
Nanging nalika dhèwèké saya tuwa, gayutané dadi saya apik
Kaanan Verne dadi saya apik sawisé dhèwèké ketemu karo Pierre-Jules Hetzel, salah sijining panerbit wigati Prancis ing abad kaping 19 sing uga nerbitaké antarané karya-karyané Victor Hugo, Georges Sand, lan Erckmann-Chatrian
Wong loro iki ngwujudaké siji tim panulis-panerbit sing kukuh nganti Hetzel tilar donya
Hetzel ngréwangi mbenakaké tulisané Verne, sing nganti semono ditulak karo panerbit liyané
Hetzel maca naskahé Verne prakara panglelanan lan panjlajahan bawana Afrika mawa balon sing ditulak déning panerbit liyané amarga dianggep "ngèlmiyah banget"
Banjur mawa pitulungé Hetzel, Verne nulis ulang carita iki sing diterbitaké ing taun 1863 mawa irah-irahan "Cinq semaines en ballon" ("Limang Minggu ing siji Balon")
Nuruti sarané Hetzel, Verne nambahaké sawatara aspèk-aspèk komik ing buku-bukuné, ngowahi pungkasan carita sing sedih lan ngurangi pesen-pesenan pulitik
Saka titik iku nganti tilar donyané Verne, Hetzel mbabar rong jilid utawa luwih saben tauné
Sesirah-sesirah sing paling suksès ya iku kalebu: "Voyage au centre de la terre" (1864); "De la terre à la lune" ("Saka Bumi menyang Wulan", 1865); "Vingt mille lieues sous les mers" (1869); lan "Le tour du monde en quatre-vingts jours", sing mula-mulané muncul ing "Le Temps" taun 1872
Sérial iki ditepungi mawa jeneng "Les voyages extraordinaires" ("panglelanan astaméwa")
Jules Verne saiki bisa ngurip ngandhalaké kasil karya tulisané
Nanging sabagéan gedhé kasugihané olèhé saka pamentasan sandhiwara "Le tour du monde en quatre-vingts jours" (1874) lan "Michel Strogoff" (1876), sing ditulis karo Adolphe d'Ennery
Ing taun 1867 Verne tuku siji baita cilik sing dijenengaké "Saint-Michel", lan ora suwé manèh "Saint-Michel II" lan "Saint-Michel III" nalika kaanan ékonominé saya apik
Sajeroning "Saint-Michel III", dhèwèké ngubengi Éropah
Ing taun 1870, dhèwèké diangkat dadi "Chevalier" (Satriya) "Légion d'honneur"
Sawisé romané sing kapisan, sabagéan gedhé carita-caritané kapisanan diterbitaké minangka carita sambungan dhisik ing kalawarta Hetzel sing jenengé "Magazine d'Éducation et de Récréation", lan terbit rong minggu pisan sadurungé diterbitaké awujud buku
Miturut Index Translationum Unesco, Jules Verne kanthi tetep manggoni papan peringkat lima paling dhuwur saka panulis-panulis sing paling akèh dipertal sa-donya
Ing tanggal 9 Maret 1886, nalika Verne nyedhaki omahé, kaponakané sing ajeneng Gaston, sing ngidhep lara paranoia mara lan némbak Jules Verne kaping loro.
Pélor siji luput nanging sijiné kéna sikilé sing kiwa lan njalari Verne dadi pincang lakuné
Gaston banjur lumebu omah lara jiwa saumur uripé
Sawisé Hetzel tilar donya lan ibuné séda ing taun 1887, Verne miwiti nulis karya-karya sing luwih pésimis
Bisa baé iki disebabaké amarga wateké rada owah, nanging bokmanawa uga amarga putrané Hetzel ora patiya keras kaya bapané olèhé nyunting karya Verne
Ing taun 1888, Jules Verne lumebu kancah pulitik lan kapilih dadi siji anggota déwan kutha Amiens, ing ngendi dhèwèké mlopori sawatara yasa lan mangsa bektiné 15 taun
Ing taun 1905, Jules Verne séda déning lelara diabetesé ing dalemé, Boulevard Longueville 44 (saiki Boulevard Jules-Verne)
Putrané Michel sing ngurusi publikasi roman-roman pungkasané "Invasion of the Sea" lan "Le Phare du bout du monde"
Sérial "Voyages extraordinaires" dibanjuraké nganti sawatara taun sawisé iku
Ing tembé tinemu yèn putrané ngowahi akèh prakara ing carita-carita iki
Mula vèrsi-vèrsi asliné dibabar manèh ing pungkasan abad kaping 20
Pertalan ing basa-basa Nuswantara
Karya-karya Jules Verne uga akèh dipertal ing basa-basa Nuswantara, mligi basa Malayu lan basa Jawa
Buku-buku karya Jules Verne iki diajèni banget, buktiné pertalan ing basa Malayu dibabar déning Balé Poestaka
Ing basa Jawa "Le Tour du Monde en quatre-vingts jours" ("Ngubengi donya ing 80 dina") sing asliné dibabar taun 1873, dipertal lan dibabar ing taun 1889
Vèrsi basa Jawa iki diwèhi irah-irahan diarani "Hikayat Phileas Fogg" (katulis "Hikajat Phileas Fogg)
Hetzel akèh mènèhi pangaribawa marang tulisan-tulisané Verne, sing seneng bisa nemoni siji panerbit
Tundhané Vernes nurut mèh apa sarané Hetzel kabèh
Hetzel nulak minimal siji roman ("Paris ing abad kaping 20") lan njaluk marang Verne supaya ngowahi akèh tulisané
Hetzel ngakon supaya Verne iku ngadopsi gaya sing luwih optimis
Banjur supaya ora ngenyèk sekuthu Prancis kala iku, Ruslan, Verne dikon ngowahi warganagara Kaptèn Nemo saka pangungsi Polen dadi siji Pangéran India
Yèn carané roman-roman utama Jules Verne dijingglengi, mangka bisa dideleng yèn roman-romané kawangun saka telung pérangan sing kagandhèng siji karo liyané:
Pennsylvania Persemakmuran Pennsylvania (: /ˌpɛnsəlˈveɪnjə/), kerep dicekak PA, iku sawijining praja Amérika Sarékat kang dumunung ing sisih lor
Pennsylvania misuwur dadi praja tandha arsitèktur utawa "keystone" wiwit taun 1802, antarané amarga dunungé ing tengah-tengah telulas koloni kang pisanan mangun nagara Amérika Sarékat
Uga dadi tandha ing babagan ékonomi, amarga akèhé indhustri ing tlatah lor, gawé toko-toko kaya "[Conestoga wagons" lan bedhil "Long rifle", lan anané tlatah tetanèn ing sisih kidul, kang ngasilaké panganan, benang, lan tembako
Pennsylvania iku dawané saka lor mangidul lan saka wétan mangulon
Saka total , wujud lemah, wujud banyu ing dharatan lan banyu ing Tlaga Erie
Tlatah iki minangka tlatah kang paling jembar nomer 33 ing Amérika Sarékat
Titik paling dhuwur ing sadhuwuring sagara yaiku Gunung Davis, kang dijenengaké saka jenengé kang gadhah yaiku, John Davis, sawijiing guru kang berjuang sajeroning "Union Army" ing Palagan Gettysburg
Titik paling cendhèk yaiku lumahing sagara ing Kali Delaware, lan elevasi rata-rata yaiku
Pennsylvania iku kalebu zona wektu "North American Eastern Time Zone".
Emas Emas iku unsur kimia
Ing tabel periodik kang duwé simbol Au (basa Latin: 'aurum') lan nomer atom 79
Sawijining logam transisi (trivalen lan univalen) kang lembèk, kinclong, kuning, abot, "malleable", lan "ductile"
Emas ora réaksi karo zat kimia liyané nanging kaserang déning klorin, fluorin lan aqua regia
Logam iki akèh ana ing nugget emas utawa serbuk ing wewaton lan ing deposit alluvial lan salah siji logam coinage
Kode ISOnya yaiku XAU
Emas nglebur ing wangun cuwèr ing suhu watara 1000 drajat celcius
Emas wujud logam kang sifaté empuk lan gampang ditempa, kisaran atosé antarané 2,5 – 3 (skala Mohs), sarta bobot jinisé gumantung ing jinis lan kandhutan logam liyané kang kacampur ing emas iku
Mineral kang nggawa emas racaké asosiasi karo mineral katutan ("gangue minerals")
Mineral katutan mau lumrahé kuarsa, karbonat, turmalin, flourpar, lan sapérangan cilik mineral non logam
Mineral panggawa emas uga duwé asosiasi karo endhepan sulfida kang wis kaoksidasi
Mineral panggawa emas kapérang saka emas nativ, elektrum, emas telurida, sapérangan padhuan lan senyawa emas karo unsur-unsur wlirang, antimon, lan selenium
Elektrum sabeneré jinis liya saka emas nativ, mung kandhutan pérak ing njeroné >20%
analised Repair Ring Emas Systems Solder Iron Emas kawangun saka prosès magmatisme utawa pangonsentrasian ing lumah
Sapérangan endapan kawangun amarga prosès metasomatisme kontak lan larutan hidrotermal, éwadéné pangonsentrasian kanthi mékanis ngasilaké endapan letakan (placer)
Genesa emas dikatagorèkaké dadi loro yaiku: Emas kanggo standar kauwangan ing akèh nagara lan uga kanggo perhiasan, lan elektronik